BSC-LT/ACAData huggingface dataset:
[ca] La neutralitat oficial adoptada per l'Estat espanyol durant la Primera Guerra Mundial no va impedir que un nombre notable d'espanyols s'enrolessin en les files de la Legió Estrangera francesa per lluitar per la causa aliada. Tanmateix, una part destacable d'aquests voluntaris espanyols van apostar en algun moment del conflicte per ser considerats també com a voluntaris catalans. L'objectiu aparent d'aquesta doble identitat tenia per objecte que la seva lluita fos interpretada com una via per obtenir l'alliberament nacional de Catalunya. No obstant, els aliadòfils del conjunt d'Espanya no van renunciar a potenciar la marca "voluntaris espanyols" com a aportació a una reforma del sistema de la Restauració amb el patrocini dels països aliats. Així, l'article aposta per presentar el fenomen dels "voluntaris espanyols" com un moviment complex on un nombre important de legionaris procedents de diferents zones d'Espanya van compartir i van creuar identitats regionals i nacionals de forma promíscua. De vegades s'era espanyol i de vegades hom es definia com estrictament català, o de vegades les dues coses, en funció de l'interès polític o personal del voluntari o dels interessos partidistes dels aliadòfils catalans o espanyols.

[en] The Spanish government's official neutrality adopted by the Spanish state during World War I did not prevent did was no impediment to a significant number of young Spaniards to enroll in the ranks of the French Foreign Legion in order to fight for the Allied cause. However, a substantial number notable part of these Spanish volunteers presented themselves as stationed Catalan volunteers at some stage during point in the conflict also be considered Catalan volunteers. The apparent aim of this double identification ty allowed interpreting their struggle was intended that their struggle would be interpreted as a fight for Catalonia's a path to national liberation in Catalonia. Nevertheless, Spanish pro-Allied intellectuals did pro allies not resigned to label all of them as boost the brand "Spanish volunteers" as a contribution to the reform of the Spanish state reform sponsored by the Allies. Thus, article presenting the phenomenon of "Spanish volunteers" as a tricky political activity complex movement in which a significant number of Spanish legionnaires and crossed their national and regional identities shared promiscuously. Thus, volunteers could sometimes present themselves as it was Spaniards or and sometimes one was strictly Catalans, and or sometimes both, Spaniards and Catalans, according to their in terms of political or personal volunteer or partisan interests. But they could also be presented in one way or another depending on the interest of the of Catalan and Spanish al pro-Allied intelligentsia interests.
[ca] Monografia il·lustrada sobre l'església dels Sants Joans de València que fou premiada en les Jocs Florals de la Secció d'Arqueologia i Història de l'associació cultural valenciana de Lo Rat Penat el 1909.

[en] Illustrated monograph on the Santos Juanes church in Valencia. It was awarded in the Floral Games of the Archaeology and History section of the cultural society Lo Rat Penat in 1909.
[ca] A partir del concepte de nació i de representació política elaborat a les Corts de Cadis s'estudia la pràctica constitucional durant el Trienni Liberal (1820-1823). El camí emprès va ser complex, amb moltes dificultats, malgrat els mitjans utilitzats per difondre la nova cultura política liberal. La garantia de la Constitució va derivar en la regulació del dret de petició pel govern moderat de Feliu-Bardají (febrer 1822), molt restrictiu davant la pràctica del liberalisme exaltat. Ni el Consell d'Estat ni el Tribunal Suprem van ser renovats en la seva totalitat. La sort del liberalisme va quedar en mans de funcionari poc proclius. Però malgrat els desencontres i inestabilitat política, el Trienni no va ser un fracàs. La difusió de la cultura política liberal va impedir la plena restauració de la monarquia absoluta de l'Antic Règim a 1823.

[en] This paper examines Constitutional practice during the Liberal Triennium (1820-1823) based on the concept of nation and political representation formulated in the Cortes of Cadiz. It was not an easy task, in spite of the means employed to disseminate the new liberal political culture. The strive to guarantee the Constitution led to the regulation of the right to petition by the moderate government of Feliu Bardají (February 1822), very restrictive compared to the practice of the radical liberalism. Neither the Council of State nor the Supreme Court were completely renewed. The fate of liberalism remained in the hands of not very supportive government officials. But despite the disagreements and political instability, the Triennium was not a failure. The spread of liberal political culture prevented the full restoration of the absolute monarchy of the Old Regime in 1823.
[ca] En aquesta investigació s'analitza l'oferta de continguts de les OTT per a joves de les corporacions públiques BBC, France TV, Rai, RTVE i TV3. S'han estudiat les pantalles d'inici de les OTT de la mostra per a respondre a un doble propòsit: el tipus de continguts oferits i la forma en què s'ofereixen. La metodologia utilitzada combina les tècniques qualitatives junt amb l'anàlisi de continguts.

[en] This research analyzes the content offerings of OTT platforms for young people from the public corporations BBC, France TV, Rai, RTVE, and TV3. The home screens of the OTT platforms in the sample have been studied to address a dual purpose: the type of content offered and the way it is presented. The methodology used combines qualitative techniques along with content analysis.
[ca] A Itàlia, el retorn dels immigrants als seus països d'origen és un tema pràcticament absent en els mitjans de comunicació i en el debat entre els agents o el públic en general. En els països d'arribada, el treball dels immigrants alleugera, en un primer moment, la pressió sobre el mercat de treball local amb un efecte beneficiós, però, a còpia de temps, pot competir amb el treball local, impedir la renovació de la producció i mantenir la situació estancada. Tanmateix, en els països d'origen, diversos autors han alertat del perjudici de l'emigració massiva de població jove i preparada i han reivindicat la necessitat d'explorar maneres d'encoratjar els immigrants a tornar a casa amb la intenció de prendre part en el procés de desenvolupament del seu país. L'article invita a discutir sobre el tema del retorn dels immigrants, un fenomen tractat actualment per la legislació vigent. Les polítiques sobre el retorn i la reinserció dels immigrants a les seves societats nadiues hauria de connectar la fase d'arribada amb la de tornada, promoure un projecte integrador basat en la possibilitat dels retorns, de permisos de família múltiple, de rotació de permisos entre els membres de la família i de la planificació d'empreses.

[en] In Italy, the return of immigrants to their country of origin is practically absent in the media and in the debate among the operators or the general public. In the countries of arrival, immigrant labour, at first, alleviates pressure on the local labour market with a beneficial effect, but in time might also cause competition with local labour, impede renovation of production and keep the situation stationary. On the other hand, in the countries of origin, several authors have underlined the damage of massive population emigration of the young and skilled workforce and explored ways to encourage emigrants to come back with the intention of taking part in the development process. The present paper invites discussion on the subject of returning migrants, a phenomenon which is now being addressed by ongoing legislation. The policies that will accompany the return and reinsertion of immigrants in their native societies should connect the phase of arrival to that of return, promoting a comprehensive project based on the possibility of returns, multiple family permits, rotation of permits among family members, and enterprise planning.
[ca] La caiguda del Mur de Berlín el 1989 és un dels fets més significatius de la història moderna. Aquest succés va donar lloc a una època de transformació políticoeconòmica i social. Prenent com a punt de partida aquest fet històric i per tal de comprendre la situació actual d'Europa, aquest projecte analitza els successos més transcendentals de les tres últimes dècades, posant especial èmfasi en les barreres que avui segueixen dividint el món per desenvolupar, posteriorment, un reportatge radiofònic en format podcast.

[en] The fall of the Berlin Wall in 1989 is one of the most significant events in modern history. This event gave rise to a time of political, economic and social transformation. Taking this historical fact as a starting point and in order to understand the current situation in Europe, this project analyzes the most momentous events of the last three decades, placing special emphasis on the barriers that today continue to divide the world to subsequently develop a radio report in podcast format.
[ca] En l'actualitat, el camp de la subtitulació està vivint un moment d'expansió i, cada cop més, se subtitula amb finalitats educatives i lingüístiques, fins i tot per ajudar a persones amb problemes auditius. Considerant l'ascens en popularitat de la subtitulació, aquest treball se centra en la subtitulació d'un capítol de la serie Once upon a time, en la combinació lingüística anglès-castellà, amb l'objectiu de mostrar el procés des del moment en què es comença a traduir, fins que l'espectador visualitza el producte final. És a dir, des que rep el guió, passant per la traducció i adaptació per a subtítols i fent especial èmfasi en una anàlisi exhaustiva dels problemes que poden sorgir, fins a arribar a les solucions definitives. La metodologia consisteix en recopilar informació fidedigna, amb l'objectiu d'arribar a unes conclusions finals mitjançant l'anàlisi dels problemes que una tasca com aquesta suposa

[en] Subtitling is nowadays growing more than ever before. It is a source people use for learning, developing linguistic skills, or as a tool for people with hearing difficulties, among others. Considering the increasing popularity of subtitling, this study is focused on subtitling an episode of the TV series Once upon a time from English to Spanish, aiming to present the process from the very beginning, when the text is translated, until the moment when the viewer watches the final product. In other words, from the arrival of the script, going through the translation and the adaptation of the subtitles, as well as stressing the analysis of the problems that may emerge from such processes, until achieving final solutions. The methodology used to carry out this task is extracted from reliable sources, in order to draw conclusions of the process based on a research of the problems that such a task presents
[ca] Una crisi operativa com la que va patir Vueling l'estiu de 2016 pot tenir efectes molt negatius en la imatge i reputació corporativa d'una companyia. A través de la present investigació es tractarà de discernir si la companyia va dur a terme una gestió eficaç i eficient de la comunicació de la crisi. Les conclusions que es desprenen d'aquesta recerca es basen en l'anàlisi mediàtic de diferents publicacions de premsa escrita i les entrevistes en profunditat realitzades a diferents experts en comunicació corporativa.

[en] An operational crisis like the one suffered by Vueling in the summer of 2016 can have very negative effects on the image and corporate reputation of a company. The present study will try to determine if the organization carried out an effective and efficient management of crisis communication. The conclusions of this research are based on the media analysis of different publications and in-depth interviews with different experts in corporate communication.
[ca] Fa més d'un segle que la demografia històrica de la Catalunya contemporània se centra en un petit nombre de fenòmens interconnectats. Són la minva de la fecunditat, la immigració exterior i el creixement de la ciutat de Barcelona, sovint vistos com a amenaces a la pervivència nacional. Tot i que va introduir-hi algunes novetats, Jaume Vicens també hi va basar la síntesi sobre la població catalana que obre Industrials i polítics del segle XIX. La renovació en aquest camp la portaria a terme el seu deixeble Jordi Nadal, qui a més ha fet veure els forts condicionants ideològics que hi han pesat.

[en] For more than one century the historical demography of the contemporary Catalonia centres on a small set of interconnected phenomena. They are the decrease of the fecundity, the foreign immigration and the growth of the city of Barcelona, often seen as threats to the national survival. Though Vicens Vives introduced some innovations also the synthesis was based on these phenomena on the Catalan population included in Industrials i polítics del segle XIX. The renovation would be a work of his disciple Jordi Nadal, who has showed the determining ideological forts that have weighed in Vicens Vives.
[ca] L'article ofereix una selecció qualitativa i comentada de bases de dades útils per a historiadors i es divideix en dues seccions: 1. bases de dades oferides per la Universitat Autónoma de Barcelona i 2. bases de dades d'accés lliure o de pagament.

[en] The article offers a qualitative and commented selection of data bases for historians. It is divided in two parts: 1. Data bases offers by UAB and 2. Data bases free or payment.
[ca] Actualment ens trobem en una societat en constant canvi, a on no és gens estrany que els treballadors hagin de creuar fronteres amb d'altres països per tal de desenvolupar una determinada activitat laboral. Aquests canvis del lloc de treball, acostumen a prendre forma de desplaçaments temporals quan hi ha voluntat de retorn al país d'origen o de trasllats, quan l'objectiu és introduir al treballador al mercat laboral de destí. L'objectiu principal del treball és esbrinar quin paper juguen en l'àmbit internacional els Convenis Col·lectius, tant en desplaçaments temporals com trasllats, i si el possible paper que hi juguen és conseqüència de la llei aplicable al contracte de treball, o bé pertany a l'autonomia de la voluntat de les parts.

[en] Nowadays we are in a constant changing society where it is not strange that workers have to move from one country to another to develop their labor activity. These place changes take the form of a posting of workers when there is the will to come back to the origin country or to be movements when the objective is to introduce the worker in the destiny's labor market. The main purpose of the project is to find out which role do Collective Agreements play in the international environment, both in movements and in posting of workers and if the possible role they play is a consequence of the applicable Law referred to the labor contract or, on the other hand, it belongs to the autonomy of the parties' motivation.
[ca] Amb tan sols dues setmanes de diferencia, i amb només cent kilometres de distancia, han tingut lloc dues trobades d'especialistes en Geografia Política. La primera, a Girona, es va centrar en el binomi "Poder i Territori"; malgrat procedir de disciplines diferents, els cinc conferenciants compartiren un interès comú per oferir propostes i reflexions metodològiques. La segona trobada, a Barcelona, portava per títol "La frontera en la Geografia Política"; en ella els sis conferenciants, més que un enfoc central, compartiren la seva passió per l'univers de temes fronterers. Dues jornades amb vocació i temàtica diferent, pero que indiquen clarament la vigorositat de la Geografia Política a Catalunya i a l'Estat espanyol.

[en] Within the space of two weeks and a distance of one hundred kilometres, two workshops of experts on Political Geography were held. The first was held in Girona under the title of "Power ad the Region". Although the five guest speakers proceed from different disciplines, they share a common interest in making proposals and reflecting on methodology. The second meeting, this time in Barcelona, was on "The frontier from the viewpoint of Political Geography". The six speakers, rather than sharing a unified approach, shared a passion for the frontier questions. The themes and purposes of the workshops were obviously different, but together clearly indicate the profound interest in Political Geography in Catalonia and Spain.
[ca] Tot i que des de l'àmbit educatiu se sol considerar que l'abordatge de temes controvertits promou la comprensió de l'altre i consegüentment despolaritza els grups, experiments clàssics de psicologia social conclouen, al contrari, que abordar aquests temes genera més polarització, fins i tot quan els grups expressen una pluralitat d'opinions. L'article descriu pràctiques de formació de professorat impulsades a Catalunya des del 2017 i analitza dos tipus de models: tallers i cursos sobre com abordar temes controvertits a l'aula, d'una banda, i diàlegs entre docents en context de polarització, de l'altra, adreçats a prop de dos-cents docents, des d'infantil fins a professorat d'universitat. A partir d'una anàlisi qualitativa comparada d'aquestes pràctiques, s'identifiquen alguns dels factors que poden comportar una major o menor polarització de grup: un context social més o menys polaritzat, i un context d'aula més o menys segur; objectius educatius més orientats a la tolerància envers la discrepància o a la comprensió; metodologies que promouen més diàleg o més debat; estratègies didàctiques amb major o menor implicació, distanciament o expressió d'empatia, i resultats esperats d'argumentació i/o d'escolta i empatia.

[en] Although in the educational arena it is usually accepted that addressing controversial issues leads to a better understanding of the Other and consequently depolarizes groups, classic experiments in social psychology conclude, conversely, that such topics generate greater polarization, even when these groups express a variety of opinions. This paper describes teacher training practices promoted in Catalonia since 2017, analysing two training models: training courses on how to address controversial issues in the classroom, on the one hand, and dialogues between teachers in a context of polarization, on the other, addressed to almost 200 teachers who ranged from pre-school educators to university professors. Through a qualitative and comparative analysis of these practices, this paper identifies some of the factors that may lead to greater or lesser group polarization: a highly or lowly polarized social context, and a safer or riskier classroom environment; learning objectives oriented towards tolerance for discrepancy or towards understanding; methodologies that promote dialogue or debate; didactic strategies with more or less personal involvement, distancing or expression of empathy; and expected results of argumentation and/or listening and empathy.
[ca] Un sistema de control realimentat negativament permet mantenir la sortida d'un procés a prop del valor desitjat encara que n'hi hagi pertorbacions. L'estratègia més comuna és obtenir primer un model matemàtic pel procés a controlar i, en base a aquest model, sintonitzar l'algorisme de control. En contraposició a molts mètodes de caire empíric, aquest article proposa una manera analítica de sintonitzar un controlador de tipus PID en base a un model de primer ordre més temps mort. L'objectiu és l'obtenció de respostes suaus.

[en] A simple negative feedback control loop makes the process variable close to the set-point even if there are disturbances. The common strategy is to develop a mathematical model of the process and, based on it, to select appropriate values for the control algorithm parameters. In contrast with many empirical methods, this communication proposes the analytical tuning of a commercial PID controller based on a FOPDT model. The objective is to obtain smooth responses.
[ca] En aquest article revisem dos tipus de pronoms neutres, aparentment expletius, ell i açò/això en català (i els seus equivalents en altres llengües romàniques). Tal com s'ha argumentat en la bibliografia sobre el tema, no es tracta en realitat d'elements expletius, sinó d'elements amb un determinat valor discursiu pertanyents a la Perifèria Esquerra de l'oració. Revisem les propostes d'anàlisi que se n'han fet i explorem la possibilitat que el seu valor discursiu pugui derivar-se d'un anterior comportament com a expletiu via un procés de gramaticalització. Descartem aquesta possibilitat i plantegem una anàlisi en dos temps. En primer lloc considerem que la relació entre aquests elements i la resta de l'oració és una relació predicativa mediatitzada per un element (abstracte o explícit) de coincidència central. El valor contrastiu es deriva de les seves propietats lèxiques i dels seus trets formals. Considerem que els trets d'aquest elements es poden validar tant a T com a C.

[en] In this paper, we revisit two types of apparently Neuter Expletive Pronouns in Romance, namely Catalan ell, Spanish ello, EP ele, a.o., and the expletive neuter demonstratives aço, eso, esto, which have been argued in the literature to have an expressive value and to belong to the Left Periphery of the sentence. Our aim is to explore the relationship between expletive subjects and the Left Periphery in NS languages in a simple way. We base our investigations on the rich insights set up in the literature, and discuss if grammaticalisation could explain the shift from expletive subject to expressive marker. After briefly reviewing the properties of ell/ ello/ele, we show that it is unclear how they could fit into the current definition of grammaticalisation. We then review the common semantic properties of ello elements and neuter demonstratives, and argue that these elements anchor a speech act, a predication to the external situation. We explain how this property is encoded in a framework like the one of Hale & Keyser's work. As for their syntactic properties, we claim that these elements belong to a reduced C-T area.
[ca] Aquest article fa una anàlisi de l'efectivitat de la participació dels consells escolars, de les escoles públiques de la ciutat de Maceió, Alagoas/Brasil, a partir de la reflexió sobre la seva acció, com a mecanisme de gestió democràtica, en la construcció d'una cultura democràtica. Inicialment, es presenta i es justifica l'elecció dels consells escolars com a objecte d'estudi. Posteriorment, es descriu la metodologia emprada en l'estudi teòric i empíric. Finalment, s'exposen els resultats, les consideracions finals i les propostes d'accions per a una escola democràtica. Com a resultats més rellevants, es destaca la democràcia com un procés en construcció, fomentat per l'acció dels subjectes col·lectius i els consellers escolars amb reduïda capacitat política per participar, conscients dels seus rols i funcions.

[en] This paper analyzes the effectiveness of school boards' participation as a mechanism of democratic management at public schools in the city of Maceió/Alagoas/Brazil, and as a way to foment the construction of a democratic culture. Firstly, it is presented the research object and why those school boards have been chosen to be the objects of the study. Secondly, it is described the research method employed: a theoretical and empirical approach. And finally, there are stated the findings, final considerations and proposals for action to get a democratic school. As most significant findings, we emphasize the democracy as a process under construction, fostered by the acts of collective subjects and school boards with limited political competence for carrying out consciously their roles and functions.
[ca] Ferran Pastor analitza l'evolució de les tecnologies de la informació i la comunicació. L'autor ens recorda que els Jocs Olímpics de Barcelona van ser els últims Jocs sense Internet i, malgrat això, ens assegura que la gestió de la informació va ser eficient i exitosa.

[en] Ferran Pastor analyses the evolution of information and communication technologies. The author reminds readers of the fact that the Barcelona Olympic Games were the last Games without the Internet; in spite of that, they assert that information management was very effective and successful.